Nr. C 307/26 De Europæiske Fællesskabers Tidende 19. 11. 84 
Side 4, punkt 3.1. 
Punkt 3.1 affattes således: 
»Artikel 3 er resultatet af et politisk kompromis. Udvalget må konstatere, at den valgte metode hverken er i 
overensstemmelse med traktaternes ånd eller bogstav. Desuden er den så kompliceret, at den skaber 
vanskeligheder både hvad angår fortolkning og gennemførelse.« 
Begrundelse 
Ændringsforslaget taler for sig selv. 
Resultatet af afstemningen: 
stemmer for: 5, stemmer imod: 75, stemmer hverken for eller imod: 10. 
Side 6, punkt 5.2. 
Punkt 5.2 affattes således: 
»Udvalget ønsker, at de nationale parlamenter og Fællesskabets kompetente myndigheder tildeler 
Fællesskabet egne indtægter og gør det muligt for Europa-Parlamentet at spille den rolle, der tilkommer det 
på budgetområdet.« 
Resultatet af afstemningen: 
stemmer for: 28, stemmer imod: 65, stemmer hverken for eller imod: 13. 
Udtalelse om forbindelserne mellem Det europæiske Fællesskab og Jugoslavien 
(84/C 307/10) 
A. UDTALELSENS JURIDISKE GRUNDLAG 
Det økonomiske og sociale Udvalg besluttede den 25. oktober 1983 i henhold til forretnings­
ordenens artikel 20, stk. 4, at fremsætte udtalelse om det nævnte emne: 
Procedure 
Det forberedene arbejde henvistes til Udvalgets afdeling for forbindelser med tredjelande, som 
udpegede Jiirgen Stahlmann til ordfører. Afdelingen vedtog sin udtalelse den 11. september 
1984. 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog på sin 219. plenarforsamling den 26. og 27. 
september 1984, mødet den 27. september 1984 følgende udtalelse uden stemmer imod 
og 3 hverken for eller imod. 
1. Det økonomiske og sociale Udvalg er af den opfattelse, at den økonomiske situation i 
Jugoslavien må styrkes, da Jugoslavien både er et middelhavsland og en vigtig alliancefri stat. 
Landet har desuden stor betydning som bindeled mellem Grækenland og de øvrige EF-lande. 
Derudover arbejder et stort antal jugoslaviske statsborgere i EF, og endelig er Jugoslavien et 
vigtigt afsætningsmarked for Fællesskabets eksport. 
19. 11. 84 De Europæiske Fællesskabers Tidende Nr. C 307/27 
2. Udvalget er overbevist om, at en genoplivning af Jugoslaviens økonomi med det formål at 
skabe reel vækst og forbedre beskæftigelsessituationen er af overordentlig stor betydning, og at 
Fællesskabet kan ydet sit bidrag hertil ved at intensivere samarbejdet. 
3. Samarbejdsaftalen fra 1980 er udgangspunktet for et øget samarbejde. Alle muligheder­
ne i denne aftale bør udnyttes. 
4. De bestemmelser i aftalen, der fastsætter importkontingenterne og lofterne udgør, også 
selv om de anvendes med en vis fleksibilitet, en hindring for en øget eksport til Fællesskabet af 
varer, som Jugoslavien er konkurrencedygtig i. Det ville f.eks. være muligt at forhøje de 
kontingenter og lofter, der er fastsat i samarbejdsaftalen for visse industivarer, med mere end de 
fastsatte 5 % om året. 
5. Ved at yde finansielle bidrag til f.eks. marketingseminarer, kampagneuger o.lign. kunne 
Kommissionen yderligere støtte de jugoslaviske virksomheder i deres bestræbelser på at finde 
øgede afsætningsmuligheder bl.a. i de medlemsstater, som hidtil kun har aftaget en meget lille 
del af den samlede jugoslaviske eksport. 
6. Fællesskabet må sørge for, at den forventede udvidelse af Fællesskabet ikke resulterer i en 
yderligere begrænsning af afsætningsmulighederne for traditionelle jugoslaviske landbrugs­
produkter. Dette bør ske som et led i EF's middelhavspolitik. 
7. Et godt og varigt samarbejde mellem virksomheder i Jugoslavien og i EF forudsætter, at 
også de jugoslaviske virksomheder overholder de kontraktlige bestemmelser, leveringsfrister, 
priser og den aftalte kvalitet. De jugoslaviske virksomheder må afstå fra enhver adfærd, der 
kunne skade samarbejdet, som f.eks. faktiske dumpingpriser og eksport af imitationer af 
registrerede mærkevarer. Urimelige kompensationskrav bør undgås. 
Udvalget er i denne sammenhæng af den opfattelse, at Kommissionen bør have præcise 
garanier fra de jugoslaviske myndigheders side, for at det kan forhindres, at EF-landene kunne 
se sig foranlediget til øget grænsekontrol, som kunne skade den jugoslaviske eksport og 
varehandelen mellem Fællesskabet og Jugoslavien generelt. 
8. Samarbejdet mellem jugoslaviske virksomheder og virksomheder fra EF-landene er 
overordentligt vigtigt. Udvalget er af den opfattelse, at dette samarbejde både i Jugoslavien og i 
tredjelande, bør støttes af Fællesskabet, bl.a. gennem en forbedret information. 
9. Udvalget anser det for ønskeligt, at samarbejdet mellem virksomheder udbygges. Det 
fremhæver i denne forbindelse vigtigheden af de forslag, der for tiden er til debat i det 
jugoslaviske parlament. De går bl.a. ud på at tillade kapitalandele på over 49%, forbedre 
EF-partnernes indflydelse på beslutninger i forbindelse med driften af de fælles virksomheder, 
samt liberalisere overførelsen af overskud. 
10. Hvad angår en yderligere udbygning af turismen med de deraf følgende positive 
virkninger for beskæftigelsen og valutasituationen, er det af afgørende betydning, at kvaliteten 
af turistvirksomhedernes serviceydelser forbedres, og at kvaliteten og arten af turistfaciliteter 
tilpasses udbuddet. I denne forbindelse bør Fællesskabet navnlig støtte uddannelsen af 
kvalificeret arbejdskraft inden for turistsektoren. 
11. Udvalget går ind for, at Den europæiske Investeringsbank yder yderligere lån til 
udbygning af det jugoslaviske landevejs- og jernbanenet, når der også tages hensyn til 
Fællesskabets interesser på dette område. 
12. Udvalget går også ind for, at man støtter energiforsyningsprojekter (hydroelektriske 
kraftværker osv.) og planer om udnyttelse af landets råstoffer. Dette kunne sætte gang i nye 
eksportstrømme til EF-landene. 
Nr. C 307/28 De Europæiske Fællesskabers Tidende 19. 11. 84 
13. Med henblik på senere forhandlinger mellem Jugoslavien og Fællesskabet samt de 
beslutninger, der skal træffes inden for samarbejdsrådet fremkommer afdelingen med følgende 
henstillinger: 
— en EF-indsats bør prioriteres frem for en bilateral indsats på transportområdet, når det 
konkrete projekt vedrører både Jugoslavien og et EF-land; 
— der bør fastlægges sociale bestemmelser, som i udstrakt grad garanterer de rettigheder, som 
jugoslaviske arbejdstagere, der arbejder i Fællesskabet, har i henseende til socialsikring. 
Man kunne overveje særlige foranstaltninger for jugoslaviske arbejdstagere, der ønsker at 
vende tilbage til Jugoslavien. 
— Jugoslavien og Fællesskabet skal tage fælles initiativer på miljøområdet; 
— det tekniske og finansielle samarbejde bør udbygges inden for alle andre områder af fælles 
interesse; 
— der bør fastlægges særlige bestemmelser om inddragelsen af de socio-økonomiske kredse i 
samarbejdsaftalens gennemførelse; 
— grænseregionernes økonomiske og sociale karakteristika skal tages i betragtning. Man skal 
frem for alt undgå monetære og administrative foranstaltninger, der kunne skade de 
økonomiske og især handelmæssige forbindelser mellem disse regioner. 
Bruxelles, den 27. september 1984. 
Francis CEYRAC 
Formand for 
Det økonomiske og sociale Udvalg 
Udtalelse om arbejdsmedicin 
(84/C 307/11) 
A. UDTALELSENS JURIDISKE GRUNDLAG 
Det økonomiske og sociale Udvalg besluttede den 26. og 27. oktober 1983 i henhold til 
forretningsordenens artikel 20, stk. 4, at fremsætte udtalelse om det nævnte emne. 
Procedure 
Det forberedende arbejde henvistes til Udvalgets afdeling for sociale anliggender, som 
udpegede Bernard Mourgues til ordfører. Afdelingen vedtog sin udtalelse den 13. september 
1984. 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog på sin 219. plenarforsamling (mødet den 
27. september 1984), med 75 stemmer for, 8 imod og 2 hverken for eller imod, følgende 
udtalelse: 
1. Indledning 
1.1. Denne initiativudtalelse om arbejdsmedicin er et 
udtryk for Udvalgets vedvarende bestræbelser på at 
forbedre sundheden og sikkerheden på arbejdspladsen. Udvalget gav for nylig udtryk for sine overvejelser i denne 
forbindelse i en udtalelse om De europæiske Fælles­
skabers andet handlingsprogram vedrørende sikkerhed 
og sundhed på arbejdspladsen (*). 
(») EFT nr. C 176 af 4. 7. 1983.